Document ID: /roh_data/filtered/fineweb-2-filterrobots_roh.jsonl.gz/27564

Davent dal settember 2016 pon ins studegiar «Photonics» a la HTW, la Scol’auta da tecnica ed economia a Cuira. «Photonics» sa fatschenta cun l’applicaziun da proceduras opticas. Il rom scientific sa basa sin la fisica.
Tenor il cussegl da las scolas autas da la Svizra orientala è quai insumma in nov rom da studi en Svizra. Plinavant ha il medem cussegl da scola lubì a la HTW il studi d'architectura a partir dal settember 2017. Quai en cooperaziun cun la Scol'auta professiunala da Son Gagl.
RR novitads 11:00